Tis snat mi i nega tamuɣli-nteɣ ɣef tezrawin yettwaxedmen yakan ɣef usentel-agi, nufa-d belli ur ugitent ara s waṭas, nufa-d tazrawt n lmaster s ɣur A. Bessa akked T. Ait Amara anda i ggant tasleḍt i tugna-agi i yessemres Zedek Mouloud seg wasmi yebda ccna almi d aseggas n 2019. Daymi i nefren ad nkemmel tasleḍt i tezlatin d tesfifin timaynutin id-yerna i teqbaylit, akken ad nwali amek i tennerna tugna-agi deg yisefra-ines ineggura. Nebɣa ad nẓer amek i yesseqdac umedyaz-agi tiɣunba deg tmedyazt-ines a ladɣa allus i yuɣen aẓaṛ deg-s. Ɣef wayagi i ten-fren iwakken ad d-nessekfel ayen akk icudden ɣur-s.